Supertaal - RDF-voer
type: channel
description: Kom praat saam!
items: Kostelike kinder kwinkslae

Kostelike kinder kwinkslae
type: item
description: Ek stuur drie keer per week kostelike goed wat kinders gesê het aan 'n groep Internetters. Ek plaas hieronder 'n paar as voorbeeld. Indien jy dit ook wil ontvang, gooi net 'n nota in my "posbus". Ek belowe om geen gemorspos aan jou te stuur nie. KINDERSÊGOED: My sussie was seker so vyf toe sy vir haar verjaarsdag 'n doktersstelletjie gekry het. Daar was goed in wat dokters normaalweg sou gebruik. Dit was natuurlik om al haar siek poppe mee te dokter. Onder andere was daar ook 'n termometer in. Dit was die eerste keer dat sy so iets sien. Sy het die ding gevat en bekyk en vir ma gevra wat vir 'n ding dit dan sou wees. Nadat ma beduie het was haar vraag: "Maar Ma, waar wen mens die ding dan op of gebruik hy 'n battery?" %%%%%%%%% Die kleutertjie het die dag by die skool die liedjie "Aanstap rooies" geleer. Die middag moet Ma tot vervelens die liedjie oor en oor en oor beluister. Ma kom later agter dat kleinding die lied nie baie reg sing nie. Luister Ma mooi en sy hoor die dogtertjie sing: "Aanstap vlooie die pad is lank en slap." %%%%%%%%% Die jonge Gerrit was 'n spaarsamige kêrel, want dit is mos 'n deug, so sê Oupa. Seker daarom dat hy vir Oupa wil kom beindruk. "Oupa, Oupa weet, My spaar varkie is al vol. Hy is propvol. Om die waarheid te sê hy is prop-prop-propvo!!" "O ja? antwoord oupa. "Ja, Oupa, so vol lat ek nie eers nog 'n sent kan inkry nie. Ek kan hom skaars optel so swaar is hy! Jig ...... en as hy dalk p'rongelik op Oupa se toon val, sal Oupa gil soos 'n hoender." %%%%%%%%% Pa, Ma en die kinders was in die dorp waar daar 'n nuwe tak van Mister Rooster geopen is. Vir reklame doeleindes was daar 'n tamaai groot hoenderhaan wat aan al die kinders lekkers uitgedeel het. Die man in die hoenderhaankostuum sien vir Charl en dink "a-haa, hier is kleuter wie se gesindheid hy gaan wen met 'n suigstokkie" en bied hom een aan. So met die naderkom sien Charl, "maar hier is dan 'n mensekop binne-in die hoenderkop". Hy retireer benoud en Ma sê: "toe jong vat by hom 'n …
creator: Danie Martins
date: 1998-02-19T00:00:00-00:00